— Раскажу на прыкладзе драўлянай рамы з алтара, над якой зараз працую. Спачатку праводзіцца фотафіксацыя. Пасля надыходзіць чарга зандажу – паступовага зняцця кожнага пласту рэчываў, якія былі нанесены на аб’ект, і аналіз таго, што гэта былі за матэрыялы. У выпадку рамы першапачаткова была пазалота, на якую падчас рэстаўрацыі ў пачатку ХХ ст. нанеслі шэрую фарбу. Затым неабходна нанова зрабіць элементы, якія па пэўным прычынам адсутнічаюць ці моцна пашкоджаны. Пасля гэтага на раму наносіцца пазалота, якая прадугледжвае 10-разовае пакрыццё паверхні рамы ляўкасам (спецыяльным грунтам). Затым трэба ўсё падрэзаць, адшліфаваць, яшчэ 8 разоў нанесці другі састаў і на заканчэнне папаліраваць. Патрэбны вялікае цярпенне і стараннасць.